Document ID: 31976R1503

Padomes regula (EEK) Nr. 1503/76
(1976. gada 21. jūnijs),
ar ko noslēdz Eiropas Ekonomikas kopienas un Pakistānas Islāma Republikas Tirdzniecības sadarbības nolīgumu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 113. un 114. pantu,
ņemot vērā Komisijas priekšlikumu,
tā kā ir jānoslēdz Tirdzniecības sadarbības nolīgums, par kuru ir notikušas Kopienas un Pakistānas Islāma Republikas sarunas,
IR PIEŅĒMUSI ŠO REGULU.
1. pants
Ar šo Kopienas vārdā noslēdz Eiropas Ekonomikas kopienas un Pakistānas Islāma Republikas Tirdzniecības sadarbības nolīgumu, kura teksts ir pievienots šai regulai.
2. pants
Padomes priekšsēdētājs saskaņā ar Nolīguma 15. pantu paziņo otrai līgumslēdzējai pusei par to, ka Kopiena ir pabeigusi vajadzīgās procedūras, lai šis nolīgums stātos spēkā [1].
3. pants
Apvienotajā komisijā, kas ir paredzēta Nolīguma 8. pantā, Kopienu pārstāv Eiropas Kopienu Komisija, kurai palīdz dalībvalstu pārstāvji.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 1976. gada 21. jūnijā

Labels: 18
15
5